Решение на Общия съд от 20 декември 2023 г. — Société générale и др./ЕСП
(Дело T-387/21)1
(Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2021 г. — Задължение за мотивиране — Принцип на добрата администрация — Принцип на ефективна съдебна защита — Възражение за незаконосъобразност — Ограничаване на действието на съдебното решение във времето)
Език на производството: френски
Страни
Жалбоподатели: Société générale (Париж, Франция), Crédit du Nord (Лил, Франция), SG Option Europe (Пюто, Франция) (представители: A. Gosset-Grainville и M. Trabucchi, avocats)
Ответник: Единен съвет за преструктуриране (представители: J. Kerlin, C. De Falco и C. Flynn, подпомагани от H.-G. Kamann, F. Louis, P. Gey и V. Del Pozo Espinosa de los Monteros, avocats)
Встъпили страни в подкрепа на ответника: Европейски парламент (представители: J. Etienne, O. Денков и M. Menegatti), Съвет на Европейския съюз (представители: E. d’Ursel, A. Westerhof Löfflerová и J. Bauerschmidt), Европейска комисия (представители: D. Triantafyllou, A. Nijenhuis и A. Steiblytė)
Предмет
С жалбата си на основание член 263 ДФЕС жалбоподателите претендират отмяната на Решение SRB/ES/2021/22 на Единния съвет за преструктуриране (ЕСП) от 14 април 2021 г. относно изчисляването на предварителните вноски за 2021 г. в полза на Единния фонд за преструктуриране, в частта, която се отнася до тях
Диспозитив
Отменя Решение SRB/ES/2021/22 на Единния съвет за преструктуриране (ЕСП) от 14 април 2021 г. относно изчисляването на предварителните вноски за 2021 г. в полза на Единния фонд за преструктуриране, в частта, която се отнася до Société générale, Crédit du Nord и SG Option Europe.
Запазва действието на Решение SRB/ES/2021/22 по отношение на Société générale, Crédit du Nord и SG Option Europe до влизането в сила в разумен срок, който не може да надвишава шест месеца, считано от датата на постановяване на настоящото решение, на ново решение на ЕСП за определяне на предварителната вноска на тази институция в полза на Единния фонд за преструктуриране за вносния период 2021 г.
ЕСП понася, наред с направените от него съдебни разноски, и тези на Société générale, Crédit du Nord и SG Option Europe.
Европейският парламент, Съветът на Европейския съюз и Европейската комисия понасят направените от тях съдебни разноски.
____________
1 ОВ C 338, 23.8.2021 г.